b'\n_START_ARTICLE_\nRimska inkvizicija\n_START_PARAGRAPH_\nRimska inkvizicija je sistem sudova koji su osnovali pape u 16. stolje\xc4\x87u kao nastavak prija\xc5\xa1nje Papinske inkvizicije za podru\xc4\x8dje Italije, Malte i mnogih drugih dijelova Europe. Jedan od razloga osnivanja ove inkvizicije bio je papin gubitak kontrole nad \xc5\xa0panjolskom inkvizicijom koja je ve\xc4\x87 tada postala sredstvom politi\xc4\x8dke borbe \xc5\xa1panjolskih kraljeva. Nadle\xc5\xbenost joj je bitno pro\xc5\xa1irena i sada je uklju\xc4\x8divala blasfemiju, \xc4\x8daranje, lov na vje\xc5\xa1tice i cenzuru. Inkvizicija je u ovim podru\xc4\x8djima bila bitno bla\xc5\xbea od svjetovnih vlasti. Ova inkvizicija poznata je po procesima protiv Giordana Bruna i Galilea. Najvi\xc5\xa1i sud Rimske inkvizicije bio je Sacra congregatio Romanae et universalis inquisitionis seu Sancti officii, dana\xc5\xa1nja Kongregacija za nauk vjere.'